recursal/SuperWikiNEXT-32B huggingface dataset:
**எக்சாகந்தகம்** (*Hexasulfur*) என்பது S6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வேதியியல் முறைப்படி இச்சேர்மம் எக்சா தயேன் என்றும் வளைய-எக்சாகந்தகம் என்றும் பெயரிடப்படுகிறது. ஆறு கந்தக அணுக்கள் ஒரு வளையம் போல கட்டமைந்து இச்சேர்மம் உருவாவதால் இதை அறுகந்தகம் என்றும் அழைக்கலாம். ஓர் எளிய வளையசல்பேனாகவும் மற்றும் கந்தகத்தின் ஒரு புறவேற்றுமை வடிவம் என்றும் இது கருதப்படுகிறது. தயேன் பல்லினவரிசைச் சேர்மங்களில் இதுவே கடைசி உறுப்பினர் ஆகும். ஏனெனில் இதில் ஒவ்வொரு கார்பனும் கந்தக அணுவால் பதிலீடு செய்யப்பட்டுள்ளது.

பெயரிடுதல்
----------

ஐயுபிஏசி முறையிலும், சேர்மம் உருவாதலுக்குக் காரணமான பகுதிக்கூறுகள் அடிப்படையிலும் இச்சேர்மத்திற்கு எக்சாகந்தகம் என்ற பெயர் சூட்டப்பட்டுள்ளது. பதிலீட்டு முறை வேதிப்பெயரான எக்சா தயேன் என்ற பெயரையும் ஐயுபிஏசி பரிந்துரைக்கிறது. கூட்டுசேர் பொருள் அடிப்படையிலான பெயரான வளைய- எக்சா கந்தகம் என்ற பெயரும் இதற்கு பொருந்துகிறது.

மேற்கோள்கள்
-----------

1. ↑  "S6 - PubChem Public Chemical Database". *The PubChem Project*. USA: National Center for Biotechnology Information.
**சர் ஹேல் ஹோராஷியோ ஷெப்பார்ட்** (Hale Horatio Shephard) (1842 - 19 ஏப்ரல் 1921) என்பவர் ஒரு பிரித்தானிய வழக்கறிஞர் ஆவார். இவர் 1885 இல் மதராஸ் மாகாணத்தின் அரசு தலைமை வழக்கறிஞராக பணியாற்றினார். மேலும் 1898 இல் மதராஸ் உயர்நீதிமன்றத்தின் தலைமை நீதிபதியாக செயல்பட்டார்.

ஆரம்ப வாழ்க்கை
--------------

இவர் ஜான் ஷெப்பார்ட் என்வரின் மகனாவார். இவர் ஆக்ஸ்போர்டில் உள்ள ஏடன் மற்றும் பல்லியோல் கல்லூரியில் கல்வி பயின்றார். இவர் தன் சட்டப்படிப்பை இன்னர் டெம்பிளில் பயின்றார். 1867 இல் வழக்கறிஞராக பதிவுசெய்துகொண்டார்.

தொழில்
------

ஷெப்பர்ட் 1867 ஆம் ஆண்டு இவர் இந்தியவில் பாரிஸ்டராக வழக்கறிஞர் தொழிலில் நுழைந்தார். 1873 அக்டோபரில் மதராஸ் மாகாணக் கல்லூரியில் சட்டப் பேராசிரியராக நியமிக்கப்பட்டார். 1881 இல் மெதராஸ் பல்கலைக்கழகத்தின் ஊழியராக நியமிக்கப்பட்டார். 1885 மார்ச்சில், இவர் மதராஸ் மாகாண அரசு தலைமை வழக்கறிஞராக நியமிக்கப்பட்டார். அதன் மூலம் மரராஸ் சட்டமன்ற உறுப்பினராகவும் நியமிக்கப்பட்டார். 

1888 சனவரியில், இவர் மதராஸ் உயர்நீதிமன்ற தற்காலிக நீதிபதியாக நியமிக்கப்பட்டு, 1889 சூலையில் நிரந்தரமாக்கப்பட்டார். 1901 சூலையில் இவர் ஓய்வு பெறுவதற்கு முன் 1898 ஆம் ஆண்டில் மதராஸ் உயர்நீதிமன்ற தலைமை நீதிபதியாகவும் பணியாற்றினார். 

1902 ஏப்ரலில் இவர் இந்திய அரசு தலைமைச் செயலாளரின் சட்ட ஆலோசகராகவும் வழக்குரைஞராகவும் நியமிக்கப்பட்டார். 

அவர் 1908 இல் நைட் விருது பெற்றார். 

ஷெப்பர்ட் 1921 ஏப்ரல் 19 அன்று பியாரிட்ஸில் இறந்தார்.

குடும்பம்
---------

மேஜர்-ஜெனரல் ஜே.டபிள்யூ ரைட்அவுட்டின் மகளான ஆக்னஸ் ரைட்அவுட்ட் என்பரவரை 1876 இல், ஷெப்பார்ட் மணந்தார். இவர்களின் இரண்டாவது மகனான கோர்டன் ஸ்ட்ராச்சி ஷெப்பார்ட் பிரிகேடியர் ஜெனரல் பதவிக்கு உயர்ந்தார், ஆனால் முதல் உலகப் போரில் கொல்லப்பட்டார்.

குறிப்புகள்
-----------
**மெகசானா மாவட்டப் பால் உற்பத்தியாளர்கள் கூட்டுறவு ஒன்றியம்** அல்லது **தூத்சாகர் கூட்டுறவு பால் பண்ணை'** (Mehsana District Cooperative Milk Producers' Union), இந்தியாவின், குஜராத் மாநிலத்தில், மெகசானா நகரத்தில் அமைந்துள்ளது. இந்நிறுவனத்தை *தூத் சாகர்* என்று பெருமையாக அழைப்பர். 

தூத்சாகர் (பாற்கடல்) என்றியப்படும் மெகசனா மாவட்டக் கூட்டுறவு பால் உற்பத்தியாளர்கள் ஒன்றியம், நாள் ஒன்றுக்கு 1.41 மில்லியன் கிலோ கிராம் பாலை பதப்படுத்துகிறது. 1150 கிராமங்களில் உள்ள 45 இலட்சம் பால் உற்பத்தியாளர்களிடமிருந்து பாலைக் கொள்முதல் செய்வதற்கு தேவையான கட்டமைப்பு கொண்டுள்ளது.
பாலிருந்து கிடைக்கும் பால் பொருட்களான வெண்ணெய், நெய், தயிர் மற்றும் பால் பவுடர்களை தயாரிக்கும் தொழிற்சாலைகள் கொண்டுள்ளது.

அதிக பால் தரும் *மெகசானி* எனும் உள்ளூர் எருமைகள் உற்பத்திக்கு மெகசனா புகழ் பெற்றது.

இக்கூட்டுறவு பால் பண்ணை ISO 9001:2000, ISO 14000:2004, மற்றும் ISO 22000:2005 தரச் சான்றிதழ் பெற்றுள்ளது.

வரலாறு
------

அமுல் மாதிரி கூட்டுறவு நிறுவனமாக தூத்சாகர் 8 நவம்பர் 1960இல் பதிவு செய்யப்பட்டு, 1963முதல் செயல்படத் துவங்கியது. இது குஜராத் மாநில பால் உற்பத்தியாளர்கள் கூட்டுறவு ஒன்றியத்தின் ஒரு உறுப்பினர் ஆகும். இது ஆசியாவின் இரண்டாவது மிகப்பெரிய கூட்டுறவு பால் பண்ணை தொழிற்சாலை ஆகும்.

மேற்கோள்கள்
-----------

* பரணிடப்பட்டது 2013-05-28 at the வந்தவழி இயந்திரம் Dudhsagar Dairy to invest Rs 350 cr in new plant on Times of India
* Amul row: Mehsana Union hits back at GCMMF MD Business Standard
* Mehsana milk body taking Amul model beyond Gujarat The Hindu
* Massive protest by dairy farmers Times of India
* Chaudhary gets HC breather for now Times of India
* Probe corruption allegations at Mehsana Dairy: High court Times of India
* Amul row: HC extends stay on no-trust motion Times of India
* GCMMF board to meet on 5 December Times of India
* GCMMF row in reaches SC; probe govt starts inquiry at at [*sic*] Mehsana dairy Times of India
* Mehsana's Dudhsagar Dairy achieves Rs 4,254 crore turnover Times of India

வெளி இணைப்புகள்
---------------

* தூத்சாகர் பால் பண்ணையின் இணையதளம்

மேலும் காண்க
------------

* அமுல்
* ஆவின்
* நந்தினி
* மில்மா
**மூஸ் மாகாணம்** (*Muş Province*, துருக்கியம்: Muş ili , Kurdish ) என்பது கிழக்கு துருக்கியில் உள்ள ஒரு மாகாணமாகும். இது 8,196 கிமீ 2 பரப்பளவு கொண்டுள்ளது. மேலும் 2010 ஆம் ஆண்டின் கணக்கீட்டின்படி இதன் மக்கள் தொகை 406,886 ஆகும். இது 2000 ஆம் ஆண்டில் 453,654 ஆக இருந்தது. மாகாண தலைநகரம் மூஸ் நகரம் ஆகும். மூஸ் மாகாணத்தில் உள்ள மற்றொரு நகரம், மலாஸ்கர்ட் ( மான்சிகர்ட் ), இது *1071 இல் நிகழ்ந்த* மான்சிகர்ட் போருக்காக பிரபலமானது. மாகாணத்தின் பெரும்பான்மையான மக்கள் குர்து மக்களாவர். 2018 அக்டோபரில் ஆல்கர் குண்டாச்சை மாகாண ஆளுநராக ரசிப் தைய்யிப் எர்டோகன் நியமித்தார்.

மாவட்டங்கள்
-----------

முஸ் மாகாணம் 6 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* புலனக்
* ஹஸ்காய்
* கோர்கட்
* மலாஸ்கர்ட்
* **மூஸ்**
* வர்டோ

பொருளாதாரம்
-----------

வரலாற்று ரீதியாக, மூஸ் மகாணம் கோதுமை உற்பத்தி செய்வதில் பெயர் பெற்றது. மாகாணத்தில் மடர் என்னும் தாவரம் வளர்கிறது. இதை உள்ளூர்வாசிகள் சாயத்திற்காகப் பயன்படுத்தினர். இப்பகுதியில் உப்பு சுரங்கங்களும் இருந்தன. 1920 ஆம் ஆண்டு மதிப்பீட்டின்படி, அது ஐரோப்பாவிற்கும் ஆசியாவிற்கும் போதுமான அளவு இருப்பதாகக் கூறப்பட்டது.

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
2. ↑  "Valimiz". *www.mus.gov.tr*. 2015-05-26 அன்று மூலம் பரணிடப்பட்டது. 2020-04-09 அன்று பார்க்கப்பட்டது.
3. ↑   *Armenia and Kurdistan*. .
4. ↑   *Armenia and Kurdistan*. .
5. ↑   *Armenia and Kurdistan*. .
அயோடேட்டு எதிர்மின் அயனி, IO3−
அயோடேட்டு எதிர்மின் அயனியின் இடம் - நிரப்பு மாதிரி
**அயோடேட்டு** (*Iodate*) என்பது அயோடிக் அமிலத்தினுடைய இணைப்புக் காரமாகும். அயோடேட்டு எதிர்மின் அயனியில் அயோடின் மூன்று ஆக்சிசன் அணுக்களுடன் பிணைக்கப்பட்டுள்ளது. இதனுடைய மூலக்கூறு வாய்பாடு IO3− ஆகும். அயோடேட்டு அயனியின் மூலக்கூறானது முக்கோண பட்டைக்கூம்பு வடிவமைப்பு கொண்டுள்ளது.

பெரயோடேட்டை தையோயீத்தருடன் சேர்த்து ஒடுக்க வினைக்கு உட்படுத்தி அயோடேட்டைத் தயாரிக்க முடியும். இவ்வினையில் சல்பாக்சைடு உடன்விளை பொருளாக கிடைக்கிறது.

அயோடேட்டு குழுவைக் கொண்ட வேதிச் சேர்மங்கள் ஒரே வகையான பண்புகளுடன் உள்ளன. எடுத்துக்காட்டாக, சோடியம் அயோடேட்டு, (NaIO3), வெள்ளி அயோடேட்டு (AgIO3) மற்றும் கால்சியம் அயோடேட்டு (Ca(IO3)2) ஆகியனவற்றைக் கூறலாம். இவ்வகை அயோடேட்டுகள் பொதுவாக குளோரேட்டுகளை ஒத்திருக்கின்றன. அயோடினுக்குப் பதிலாக குளோரின் என்பது மட்டுமே வேறுபாடாக இருக்கின்றது.

அமிலச்சூழலில் அயோடிக்கமிலம் உருவாகிறது. பொட்டாசியம் ஐதரசன் அயோடேட்டு (KH(IO3)2) என்பது பொட்டாசியம் அயோடேட்டு மற்றும் அயோடிக் அமிலத்தினுடைய ஒர் இரட்டை உப்பு ஆகும். அதேவேளையில் இது ஒரு அமிலமாகவும் இருக்கிறது. அயோடின் மணிப்பொறி வினையில் அயோடேட்டுகள் பயன்படுத்தப்படுகின்றன. பொட்டாசியம் அயோடைடு போலவே பொட்டாசியம் அயோடேட்டும், கதிரியக்க அயோடின் ஈர்ப்பை எதிர்க்கும் முற்காப்பு நடவடிக்கையில் பயன்படுகிறது.

ஆக்சி எதிர்மின்னயனிகள்
----------------------

அயோடினால் −1, +1, +3, +5, அல்லது +7 என்ற ஆக்சிசனேற்ற நிலைகளை ஏற்க முடியும். மின்சுமை ஏதுமற்ற பலஅயோடின் ஆக்சைடுகள் அறியப்பட்டுள்ளன.

|  |  |  |  |  |  |
| --- | --- | --- | --- | --- | --- |
| அயோடின் ஆக்சிசனேற்ற நிலை | −1 | +1 | +3 | +5 | +7 |
| பெயர் | அயோடைடு | ஐப்போ அயோடைடு | அயோடைட்டு | அயோடேட்டு | பெரயோடேட்டு |
| வாய்பாடு | I− | IO− | IO2− | IO3− | IO4− or IO65− |

மேற்கோள்கள்
-----------

1. ↑  "Merriam-Webster definition". 2007-09-30 அன்று மூலம் பரணிடப்பட்டது. 2015-04-29 அன்று பார்க்கப்பட்டது. Unknown parameter `|` ignored (உதவி)
2. ↑  Qiu, Chao; Sheng Han; Xingguo Cheng; Tianhui Ren (2005). "Distribution of Thioethers in Hydrotreated Transformer Base Oil by Oxidation and ICP-AES Analysis" (abstract). *Industrial & Engineering Chemistry Research* **44** (11): 4151–4155. doi:10.1021/ie048833b.. பார்த்த நாள்: 2007-05-03. "Thioethers can be oxidized to sulfoxides by periodate, and periodate is reduced to iodate".
3. ↑  "காப்பகப்படுத்தப்பட்ட நகல்". 2013-10-17 அன்று மூலம் பரணிடப்பட்டது. 2015-04-29 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2013-10-18 அன்று மூலம் பரணிடப்பட்டது. 2015-04-29 அன்று பார்க்கப்பட்டது.
**காபிட்டு** (ஆங்கில மொழி: *Hobbit*) என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவர்கள் மனிதனின் சராசரி உயரத்தில் பாதியளவு போன்றும், டோல்கியன் ஹாபிட்களை பல்வேறு மனித இனமாக அல்லது அதன் நெருங்கிய உறவினர்களாக முன்வைத்தார். இவர்கள் வெறுங்காலுடன் வாழ்கின்றனர், மேலும் பொதுவாக மலைகளின் ஓரங்களில் கட்டப்பட்டிருப்பதால் ஜன்னல்களைக் கொண்ட வீட்டு நிலத்தடி வீடுகளில் வசிக்கின்றனர். இவர்களின் கால்கள் இயற்கையாகவே கடினமான தோல் உள்ளங்கால்கள் (அதனால் அவர்களுக்கு காலணிகள் தேவையில்லை) மற்றும் மேல் சுருள் முடியால் மூடப்பட்டிருக்கும்.

காபிட்டுகளின் முதன்முதலில் 1937 ஆம் ஆண்டில் வெளியான த காபிட்டு என்ற சிறுவர்கள் புதின புத்தகத்தில் தோன்றினார், அதன் பெயரிடப்பட்ட காபிட்டு கதாநாயகன் பில்போ பாக்கின்சு ஆகும், இவர் ஒரு டிராகன் சம்பந்தப்பட்ட எதிர்பாராத சாகசத்தில் ஈடுபட்டார் என்பது குறிப்பிடத்தக்கது. இதன் தொடர்ச்சியாக வெளியான த லோட் ஒவ் த ரிங்ஸ் கதையில் புரோடோ, சாம், மெர்ரி மற்றும் பிப்பின் போன்ற பல காபிட்டுக்கள் தங்கள் உலகத்தை (மத்திய-பூமி) தீமையிலிருந்து காப்பாற்றுவதில் முக்கிய பங்கு வகிக்கும் முதன்மை பாத்திரங்கள் ஆகும். த காபிட்டு கதையில் காபிட்டுக்கள் ஹாபிட்டன் என்ற சிறிய நகரத்தில் ஒன்றாக வாழ்கின்றன, இது த லோட் ஒவ் த ரிங்ஸில் மத்திய-பூமியின் வடமேற்கில் உள்ள ஹாபிட்களின் தாயகமான ஷைர் எனப்படும் பெரிய கிராமப்புற பகுதியின் ஒரு பகுதியாக அடையாளம் காணப்பட்டுள்ளது. இவர்கள் ஷையரின் கிழக்கே உள்ள பிரீ என்ற கிராமத்திலும் வாழ்கின்றனர், அங்கு அவர்கள் வழக்கமான மனிதர்களுடன் இணைந்து வாழ்கின்றனர்.

சான்றுகள்
---------

1. ↑  Tresca, Michael J. (2010). *The Evolution of Fantasy Role-playing Games*. McFarland. பக். 36. பன்னாட்டுத் தரப்புத்தக எண்:978-0786460090. .

| த காபிட்டு |
| --- |
| 

| * பா
* உ
* தொ
*த காபிட்டு* |
| --- |
| 
* ஜே. ஆர். ஆர். டோல்கீன்
* ஹொபிட்
* மத்திய-பூமி

 |
| கதாபாத்திரங்கள் | 
* பில்போ பாக்கின்சு
* விசார்ட்சு
	+ காண்டால்ப்பு
	+ ரடகாஸ்ட்டு
* டோவ்
	+ தோரின் ஓக்கன்ஷீல்ட்
	+ பாலின்
* பூதம்
* துறோல்
* கோலும்
* ஈகல்
* பியோர்ன்
* எல்வு
	+ எல்ரோன்டு
	+ திரான்டுயல்
* சிமாக்கு
* பார்டு த போமேன்
* சௌரோன்

 |
| இடங்கள் | 
* எரியடோர்
	+ த ஷைர்
	+ ரிவெண்டெல்
* ரோவனியன்
	+ மிர்க்வூட்
	+ எஸ்கரோத்
	+ லோன்லி மலை

 |
| தழுவல்கள் | 

|  |  |
| --- | --- |
| வானொலி | 
* த காபிட்டு (1968)

 |
| திரைப்படம் | 

|  |
| --- |
| 
* த காபிட்டு (1967)
* த காபிட்டு (1977)
* த காபிட்டு(1985)
* பீட்டர் ஜாக்சனின் தொடர்
	+ அன் அன்எக்ஸ்பெக்டட் ஜெர்ன்னி (2012)
	+ த டெசோலேசன் ஆப் சிமாக் (2013)
	+ த பாட்டிலே ஆப் த பைவ் அர்மிசு (2014)

 |

 |
| நிகழ்பட ஆட்டங்கள் | 
* த காபிட்டு (1982)
* த காபிட்டு (2003)
* லெகோ த காபிட்டு (2014)
* த காபிட்டு (2016)

 |

 |
| 
* Category Category

 |

 |

  



|   **த லோட் ஒவ் த ரிங்ஸ் கற்பனை உயிரினங்கள்** | ஏனைய மோதிரங்களை ஆளும் மாய மோதிரம் |
| --- | --- |
| ஹொபிட்  | ஓர்க் | எல்வ் | மனிதர்  | என்ட்  | டோவ் | துறோல் | விசார்ட்  |
வங்காளதேசத்தில் மெகர்பூர் மாவட்டத்தின் அமைவிடம்
**மெகர்பூர் மாவட்டம்** (Meherpur District) (வங்காள மொழி: মেহেরপুর জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. வங்காளதேசத்தின் மேற்கில் அமைந்த இம்மாவட்டத்தின் நிர்வாகத் தலைமையிடம் **மெகர்பூர்** நகரம் ஆகும்.

மாவட்ட எல்லைகள்
---------------

மெகர்பூர் மாவட்டத்தின் வடக்கில் குஸ்தியா மாவட்டம் மற்றும் இந்தியாவின் மேற்கு வங்காளம் மாநிலமும், தெற்கில் மேற்கு வங்காள மாநிலமும், சௌதாங்கா மாவட்டமும், கிழக்கில் சௌதாங்கா மாவட்டமும், குஸ்தியா மாவட்டங்களும், மேற்கில் இந்தியாவின் மேற்கு வங்காள மாநிலமும் எல்லைகளாக உள்ளது.

மாவட்ட நிர்வாகம்
----------------

751.62 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக மெகர்பூர், கங்கினி மற்றும் முஜிப்நகர் என மூன்று துணை மாவட்டங்களாகப் பிரிக்கப்பட்டுள்ளது.
இம்மாவட்டம் மெகர்பூர், முஜிப்நகர் என இரண்டு நகராட்சி மன்றங்களையும், பதினெட்டு கிராம ஒன்றியக் குழுக்களையும், 180 வருவாய் கிராமங்களையும், 274 கிராமங்களையும் கொண்டுள்ளது. 
முப்பத்தி ஐந்து அஞ்சல் நிலையங்களுடன் கூடியது இம்மாவட்டத்தின் அஞ்சல் சுட்டு எண் 7100 ஆகும். தொலைபேசி குறியிடு எண் 0791 ஆகும். இம்மாவட்டம் இரண்டு நாடாளுமன்றத் தொகுதிகளைக் கொண்டுள்ளது.

பொருளாதாரம்
-----------

இம்மாவட்டம் வேளாண் பொருளாதாரத்தை நம்பியுள்ளது. இம்மாவட்டத்தில் மதவங்க, வைராப், சௌதியா, கஜ்லா முதலி ஆறுகள் பாய்வதால் நீர் வளமும், மண் வளமும் கொண்டுள்ளது. இங்கு நெல், சணல், மா, கடுகு, வாழை, உருளைக்கிழங்கு, மிளகு, கடுகு, கோதுமை, அன்னாசி முதலியன பயிரிடப்படுகிறது.

மக்கள் தொகையியல்
----------------

751.62 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 6,55,392 ஆக உள்ளது. அதில் ஆண்கள் 3,24,634 ஆகவும், பெண்கள் 3,30,758 ஆகவும் உள்ளனர். ஆண்டு மக்கள் தொகை வளர்ச்சி விகிதம் 1.02 % ஆக உள்ளது. பாலின விகிதம் 98 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 872 நபர்கள் வீதம் வாழ்கின்றனர். மாவட்ட சராசரி எழுத்தறிவு 46.3 % ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்
-----------

23°45′N 88°42′E﻿ / ﻿23.75°N 88.70°E﻿ / 23.75; 88.70

1. ↑  Md Abu Hasan Farooque (2012). "Meherpur District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Meherpur District
3. ↑  Community Report Meherpur Zila June 2012
[*தொடர்பிழந்த இணைப்பு*]
**தஞசாவூர் பரமசிவ கைலாசம்** (1884–1946), ஓர் கன்னட மொழி எழுத்தாளர். இவரின் சிறந்த படைப்புகளால் மக்கள் மனதில் நீங்கா இடம் பெற்றார். "நகைச்சுவை நாடகங்களின் மன்னர்", "கன்னடத்திற்கு ஒரே ஒர் கைலாசம் மட்டும்தான்" என்றெல்லாம் புகழ்ந்து அழைக்கப்படுகிறார்.

வாழ்க்கைக் குறிப்பு
-------------------

கைலாசம், தென்கருநாடகத்தில் வாழும் தமிழ்க் குடும்பத்தில் பிறந்தார். இவரது தந்தை பரமசிவ ஐயர் மைசூர் மாகாணத்தின் முதன்மை நீதிபதியாகப் பணியாற்றியவர். மைசூர அரசரின் ஆலோசனையின்பேரில் புவியியல் கற்க இலண்டன் சென்றார். நேரம் இருக்கும்போது நாடகங்களைப் பார்வையிட்டார்.

மைசூர் திரும்பி அரசுப் பணியில் சேர்ந்தார். பணியாற்ற ஆர்வமின்றி, நாடக எழுத்தாளர் ஆனார். இவரது எழுத்துநடை கன்னடர்களிடையே பெரும்வரவேற்பைப் பெற்றது. 1945 இல் மெட்ராசில் கூடிய கன்னட சாகித்ய சம்மேளனத்திற்குத் தலைமை தாங்கினார்.

மேற்கோள்கள்
-----------

1. ↑  Rao, L. S. Seshagiri (984). *T.P Kailasam*. Sahitya Akademi. பக். 1–8.

வெளியிணைப்புகள்
---------------

* Kailasam's English Poems and Plays
* Kailasam on OurKarnataka
* Commemorative Article on *Hindu* பரணிடப்பட்டது 2006-06-27 at the வந்தவழி இயந்திரம்
**அயோத்திதாசப் பண்டிதர் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2019 ஆம் ஆண்டு முதல் இந்த விருது வழங்கப்படுகிறது. சமத்துவம், பொதுவுடைமை, தமிழியல் ஆகிவற்றில் தனக்கென தனிமுத்திரைப் பதித்த தகைமையாளர் தமிழறிஞர் அயோத்திதாசப் பண்டிதர் பெயரில் அவர்தம் இலட்சிய நோக்கோடு செயன்மையாற்றும் ஒருவருக்கு ஆண்டுதோறும் இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.

விருது பெற்றவர்கள் பட்டியல்
---------------------------

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |
| --- | --- | --- |
| 1 | புலவர் வே. பிரபாகரன் | 2019 |
| 2 | முனைவர் கோ.ப. செல்லம்மாள் | 2020 |

மேற்கோள்கள்
-----------

1. ↑  "அயோத்திதாசர் விருது கட்டுரையாளர்களை சென்றடையட்டும்!". *Hindu Tamil Thisai*. 2021-03-04 அன்று பார்க்கப்பட்டது.
2. ↑

புற இணைப்புகள்
--------------

* அம்மா இலக்கிய விருது பெற்றவர்கள்

  


| * பா
* உ
* தொ
தமிழ் வளர்ச்சித் துறை விருதுகள்  |
| --- |
| 
உ. வே. சா. விருது • 
உமறுப் புலவர் விருது • 
கபிலர் விருது • 
கி. ஆ. பெ. விசுவநாதம் விருது • 
சொல்லின்செல்வர் விருது • 
ஜி. யு. போப் விருது • 
தமிழ்த்தாய் விருது • 
திரு. வி. க. விருது • 
திருவள்ளுவர் விருது • 
பாரதியார் விருது • 
பாவேந்தர் பாரதிதாசன் விருது • 
முதலமைச்சர் கணினித் தமிழ் விருது
 |
**தி. வை. சதாசிவ பண்டாரத்தார்** (*T. V. Sadasiva Pandarathar*, 15 ஆகத்து 1892 - 2 சனவரி 1960 சோழர்களின் முழுமையான வரலாற்றை முதன் முதலில் தமிழில் எழுதியவர்.

வாழ்க்கைக் குறிப்பு
-------------------

சதாசிவப் பண்டாரத்தார் கும்பகோணம் அருகே திருப்புறம்பியத்தில் வைத்தியலிங்கப் பண்டாரத்தாருக்கும், மீனாட்சியம்மையாருக்கும் மகனாகப் பிறந்தார். 1910 ஆம் ஆண்டு பள்ளிப்படிப்பை முடித்தார். பின்னத்தூர் நாராயணசாமி ஐயர், வலம்புரி பாலசுப்பிரமணியப் பிள்ளை ஆகியோரிடம் தமிழ் இலக்கியமும் இலக்கணமும் கற்றுத் தேர்ந்தார். பள்ளிப்படிப்பை முடித்த பின்னர் தாலுகா அலுவலகத்திலும், கும்பகோணம் உயர்நிலைப் பள்ளியிலும் சில ஆண்டுகள் பணியாற்றினார். பின்னர் பாணாதுறை உயர்நிலைப் பள்ளியில் 25 ஆண்டுகள் (1917-1942) தமிழ் ஆசிரியராகப் பணியாற்றினார். பணியில் இருந்த பொது "செந்தமிழ்" என்ற மாத இதழில் இவரது கட்டுரைகள் வெளியாகின. 1930 ஆம் ஆண்டு "முதலாம் குலோத்துங்க சோழன்" என்ற முதல் நூல் வெளியானது. 1942-1953, 1953-60 காலகட்டங்களில் அண்ணாமலைப் பல்கலைக்கழகத்தின் தமிழாராய்ச்சித் துறையில் விரிவுரையாளராகப் பணியாற்றினார். பல இடங்களுக்கும் சென்று சோழர் வரலாற்றை ஆய்வு செய்து "பிற்கால சோழர் சரித்தரம்" என்னும் பெரு நூலை எழுதினார். இது மூன்று தொகுதிகளாக 1949, 51 மற்றும் 61 ஆம் ஆண்டுகளில் வெளியானது. இரு தமிழ் இலக்கிய வரலாறு நூல்களும், பல தல வரலாற்று நூல்களையும் எழுதியுள்ளார். தமிழக அரசு இவரது படைப்புகளை நாட்டுடமையாக்கியுள்ளது.[]

மேற்கோள்கள்
-----------

1. ↑  குள. சண்முகசுந்தரம் (6 திசம்பர் 2017). "ஆய்வு மாணவர்களிடமிருந்து அந்நியப்படும் சதாசிவ பண்டாரத்தார்". தமிழ் இந்து. 6 திசம்பர் 2017 அன்று பார்க்கப்பட்டது.
2. ↑  "தி.வை.சதாசிவ பண்டாரத்தார் 10". *Hindu Tamil Thisai*. 2022-10-04 அன்று பார்க்கப்பட்டது.

வெளி இணைப்புகள்
---------------

* வரலாறு.காமில் கோகுல் எழுதிய சதாசிவ பண்டாரத்தார் பற்றிய கட்டுரை
* ‘‘வரலாற்றுப் பேரறிஞர் தி.வை.சதாசிவப் பண்டாரத்தார்’’ முனைவர் சி.சேதுராமன், இணைப் பேராசிரியர், மா.மன்னர் கல்லூரி, புதுக்கோட்டை. பரணிடப்பட்டது 2012-03-23 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| மற்றவை | 
* IdRef

 |
**ஜக்பீர் சிங் பிரார்** (Jagbir Singh Brar) பஞ்சாப் மாநிலத்தைச் சேர்ந்த இந்திய அரசியல்வாதி ஆவார்.   அவர் இந்திய தேசிய காங்கிரசில் உறுப்பினராக உள்ளார். 2007 பஞ்சாப் சட்டமன்றத் தேர்தலில் ஜலந்தர் கான்ட் சட்டமன்றத் தொகுதியில் பிரார் வெற்றி பெற்றார். இவர் டிசிசி ஜலந்தரின் முன்னாள் தலைவரும் ஆவார். அரசியலில் சேருவதற்கு முன்பு பிரார் வட்டார வளர்ச்சி அலுவலராகப் பணியாற்றினார். 2019 ஆம் ஆண்டில் பஞ்சாப் நீர்வள மேலாண்மை மற்றும் மேம்பாட்டுக் கழகத்தின் தலைவராக பிரார் நியமிக்கப்பட்டார்.

தனிப்பட்ட வாழ்க்கை
------------------

பிரார் முதலில் ஸ்ரீ முக்த்சர் சாஹிப்பைச் சேர்ந்தவர், ஆனால் தற்போது அவரது குடும்பத்துடன் ஜலந்தரில் வசிக்கிறார். முக்த்சரிடமிருந்து பள்ளிப் படிப்பை முடித்த பின்னர் உயர்கல்விக்காக பாட்டியாலா சென்றார்.

அரசியல் வாழ்க்கை
----------------

பிரார் சட்டத்தை பயின்றார், பின்னர் அரசியலில் சேருவதற்கு முன்பு வட்டார வளர்ச்சி அலுவலராகப் பணியாற்றினார். அவர் முதன்முதலில் 2007 ஆம் ஆண்டில் ஜலந்தர் கேன்ட் என்ற இடத்தில் போட்டியிட்டு வென்றார். அவர் இந்திய தேசிய காங்கிரசில் உறுப்பினராக உள்ளார், அவர் முன்னாள் டி.சி.சி ஜலந்தர் கிராமப்புற தலைவர். அவர் தற்போதைய பி.டபிள்யூ.ஆர்.எம்.டி.சி தலைவர்.   அவர் பஞ்சாபின் ஜலந்தர் கான்ட் சட்டமன்றத் தொகுதியிலிருந்து தேர்ந்தெடுக்கப்பட்டவர் ஆவார்.

குறிப்புகள்
-----------

1. ↑  "MLA Jagbir Brar quits SAD". *indianexpress.com*. 29 July 2016 அன்று பார்க்கப்பட்டது.
2. ↑  "Brar hassled by NRIs for ditching Manpreet Badal". *indianexpress.com*. 29 July 2016 அன்று பார்க்கப்பட்டது.
3. ↑  "Congress leader Jagbir Singh Brar meets agitating staff of PIMS". *hindustantimes.com*. 29 July 2016 அன்று பார்க்கப்பட்டது.
4. ↑  "Brar,Dhillon join Congress". *indianexpress.com*. 29 July 2016 அன்று பார்க்கப்பட்டது.
5. ↑  "Sitting and previous MLAs from Jalandhar Cantt. Assembly Constituency". *elections.in*. 29 July 2016 அன்று பார்க்கப்பட்டது.

வெளி இணைப்புகள்
---------------

* சுயவிவரம்
*
மேற்கு மாம்பலத்தில் உள்ள அயோத்தி மண்டபத்தின் நுழைவாயில்
**அயோத்தி மண்டபம்** என்பது இந்தியாவின் தமிழ்நாட்டின் தலைநகரமான சென்னையில் உள்ள மேற்கு மாம்பலத்தில் உள்ள சத்சங்கத்திற்காக (சமய வளர்ச்சி / சொற்பொழிவுகளில் ஒத்த எண்ணம் அல்லது பொதுவான ஆர்வம் கொண்டவர்கள்) உருவாக்கப்பட்ட ஒரு பொதுவான கூட்ட அரங்கம் ஆகும்.இந்த *மண்டபம்* ஸ்ரீ ராம் சமாஜத்தால் நிர்வகிக்கப்படுகிறது.  மிதிலாபுரி கல்யாண மண்டபம் - என்ற பெயருடன் திருமண மண்டபம், ஸ்ரீ சீதாராம் வித்யாலயா பள்ளி மற்றும் ஞான வாபி - இறுதி சடங்குகளை நடத்துவதற்கான இடம் ஆகிய அமைப்புகள் இதில் இடம்பெற்றுள்ளன.

1954 ஆம் ஆண்டு இம்மண்டபம் கட்டப்பட்டது. ஆரம்பத்தில் இது மாம்பலம் ஐயர்களுக்காக (பிராமண சமூகத்தின் ஒரு பிரிவு) செயல்பட்டது. பின்னர் இது மற்ற அனைத்து சமூகங்களுக்கும் பலனளிக்கும்படி விரிவு செய்யப்பட்டது. எனினும் இதுவரை பிராமண சமூகத்திற்கான சங்கம் / சந்திப்பு இடமாகவே இது அறியப்படுகிறது.

இங்கு ஆண்டு முழுவதும், வேதங்கள் மற்றும் உபநிடதங்கள் பற்றிய சொற்பொழிவுகள் மற்றும் பல மரபார்ந்த சந்திப்புகள், கூட்டங்கள் நடைபெறுகின்றன. ஒவ்வொரு ஆண்டும் மார்ச்-ஏப்ரல் மாதங்களில், அயோத்தி மண்டபத்தில் *ராம நவமி மஹா-உத்சவ்* மிகவும் சிறப்பாகக் கொண்டாடப்படுகிறது.

நிர்வாகம்
---------

பதிவு செய்யப்பட்ட ஸ்ரீ ராம் சமாஜத்தின் பொதுக்குழுவால் தேர்தெடுக்கப்பட்டப் பெற்ற 15 பேர் கொண்ட நிர்வாகக் குழுவால் அயோத்தியா மண்டபம் நிர்வகிக்கப்படுகிறது. இதற்கான தலைவர், துணைத் தலைவர், செயலாளர், உதவியாளர். செயலாளர் மற்றும் பொருளாளர் ஆகிய பதவிகளில் இந்த குழு உறுப்பினர்கள் தேர்வு செய்யப்படுகின்றனர்.

வழக்குகள்
---------

சனவரி 2013ஆம் ஆண்டில் தமிழ்நாடு அரசின் இந்துசமய அறநிலையத் துறையால் அயோத்தியா மண்டபம் (ஆங்கிலம்:Hindu Religious and Charitable Endowments Department (HR &CE) கையகப்படுத்தப்பட்டது. இதனை எதிர்த்து 2014-ஆம் ஆண்டில் சிறீ ராம் சமாஜத்தினர் சென்னை உயர் நீதிமன்றத்தில் வழக்கு தொடுத்தனர். இவ்வழக்கை நீதிமன்றம் தள்ளுபடி செய்தது. 

ஏப்ரல் 2022-இல் அயோத்தியா மண்டபம் ஒரு இந்துக் கோயில் எனக்கூறி தமிழ்நாடு அரசின் இந்துசமய அறநிலையத் துறையால் கையகப்படுத்தப்பட்டது. இதனை எதிர்த்து உயர் நீதிமன்றத்தில் சென்னை உயர்நீதிமன்றத்தில் அயோத்தி மண்டப நிர்வாகிகள் சென்னை உயர்நீதிமன்றத்தில் மேல்முறையீடு செய்தனர். இந்த வழக்கில் சென்னை உயர் நீதிமன்றம், தனியார் அமைப்பான ஸ்ரீராம் சமாஜ்ஜின் நடவடிக்கைகளில் அரசு தலையிட முடியாது என்றும் சமாஜத்தின் நிர்வாகத்தில் அல்லது நிதி நடவடிக்கைகளில் தவறுகள் இருப்பின் அதனை அரசு விசாரணை செய்யலாம் என தீர்ப்பளித்து வழககை ஒத்தி வைத்தனர்.

மேற்கோள்கள்
-----------

1. ↑  "Archived copy". 3 July 2015 அன்று மூலம் பரணிடப்பட்டது. 2 July 2015 அன்று பார்க்கப்பட்டது.CS1 maint: archived copy as title (link)
2. ↑  அயோத்யா மண்டபம் அறநிலையத்துறைக்கே சொந்தம்!
3. ↑  மீண்டும் ஸ்ரீ ராம் சமாஜ் வசமாகும் அயோத்தியா மண்டபம்.. நீதிமன்றம் அதிரடி தீர்ப்பு
4. ↑  High court to set aside Tamil Nadu government takeover of Ayodhya temple
5. ↑  High Court to pronounce orders today in Ayodhya Mandapam case
6. ↑  Ayodhya Mandapam Case: Madras High Court To Pronounce Order Today In Appeal Challenging Take Over By HR&CE Department
இந்தியாவிலிருந்து‍ பல ஆயிரக்கணக்கான தமிழ் பேசும் மக்கள் பல நூறு‍ ஆண்டுகளுக்கு‍ முன்பே உலகின் பல இடங்களுக்கு‍ குடியெர்ந்து‍ இப்போதும் வாழ்ந்து‍ வருகின்றனர்.

தமிழர்கள் வாழும் நாடுகள்
------------------------

தமிழகத்தை விட்டு‍ வேலைக்காகவும் இன்னும் பல்வேறு‍ காரணங்களுக்காக உலகின் மற்ற நாடுகளுக்கு‍ பல்வேறு‍ காலங்களில் தமிழர்கள் சென்றுள்ளனர். அவர்கள் இன்னு‍ வாழும் நாடுகளின் பெயர்கள்.

1. அந்தமான்
2. அமெரிக்க ஐக்கிய நாடுகள்
3. ஆஸ்திரேலியா
4. இத்தாலி
5. இந்தோனேஷீயா
6. இராக்
7. இறியுனியன்
8. எமிரேட்ஸ்
9. ஓமான்
10. கயானா
11. கரீபிய நாடு
12. காடார்
13. குவைத்
14. சவூதி அரேபியா
15. சிங்கப்பூர்
16. சீசெல்சு
17. சுரிநாம்
18. சுவீடன்
19. டென்மார்க்
20. தாய்லாந்து
21. தென் ஆப்ரிக்கா
22. நார்வே
23. நியூசிலாந்து
24. பஃரெயின்
25. பிரான்சு
26. பிலிப்பைன்ஸ்
27. பீஜி
28. போர்த்துக்கல்
29. மலேஷீயா
30. மியன்மார்
31. மொரிஷீயஸ்
32. ஜிபுட்டி
33. ஜெர்மனி
34. ஜோர்டான்
35. ஸ்பெயின்
36. ஹாங்காங்
37. 'குவதிலோப்’

(GUADELOUPE) தீவுகளில் இன்றும் தமிழ் பேசும் மக்கள் தங்கள் கலாச்சாரத்தோடு‍ வாழ்ந்து‍ வருகிறார்கள்.

இலங்கையில் இல்லையா
------------------

1. ↑
2. ↑
3. ↑
***குடிமகன்*** ( transl. குடிகாரன் ) என்பது 2019 ஆம் ஆண்டு வெளிவந்த இந்தியத் தமிழ் மொழி திரைப்படம் ஆகும். இது சத்தியேஸ்வரன் இயக்கியது. இந்த படத்தில் ஜெய்குமார், மாஸ்டர் ஆகாஷ் மற்றும் நந்திதா ஜெனிபர் ஆகியோர் முக்கிய கதாபாத்திரங்களில் நடித்துள்ளனர்.

தமிழக அரசு மதுவிற்பனையை டாஸ்மார்க் என்ற நிறுவனம் மூலம் நடத்துவதையும், அதனால் ஏழை எளியோர் மது அருந்தி தங்கள் வாழ்வினை அழித்துக் கொள்வதையும் இத்திரைப்படம் மக்களிடேயே கூறுகிற வகையில் எடுக்கப்பட்டிருந்தது. வணிக ரீதியாக தோல்வியை சந்தித்தாலும் விமர்சன ரீதியாக எண்ணற்ற ஊடகங்கள் இத்திரைப்படத்தினை பாராட்டின.

நடிப்பு
-------

* கந்தனாக ஜெய்குமார்
* ஆகாஷ் அவனாக
* செல்லக்கண்ணுவாக நந்திதா ஜெனிபர்
* பாவா செல்லதுரை
* வீர சமர்
* பாவா லட்சுமணன்
* கிருஷ்ணமூர்த்தி
* கிரண்
* பாலா சிங்

உற்பத்தி
--------

7 வயது டாஸ்மாக் எதிர்ப்பு ஆர்வலர் ஆகாஷ் ஆனந்தன் இந்த படத்தில் ஒரு கதாபாத்திரத்தில் நடிக்க தேர்வு செய்யப்பட்டார். ஆகாஷ் பள்ளியைத் தவிர்க்கக் கூடாது என்பதற்காக பள்ளி நேரத்திற்குப் பிறகு ஆகாஷ் சம்பந்தப்பட்ட காட்சிகள் படமாக்கப்பட்டன. தயாரிப்பாளர் கலைஞானத்தின் பேரன் ஜெயக்குமார் இந்தப் படத்தின் மூலம் சினிமாவில் அறிமுகமானார்.

ஒலிப்பதிவு
----------

அறிமுக இசைக்கலைஞர் எஸ்எம் பிரசாந்த் இசையமைத்துள்ளார்.

* "தெய்வங்கள் இங்கில்லை" - ஸ்ரீராம் பார்த்தசாரதி
* "ஊரு உலகம்" - வேல்முருகன்

வெளியீடு
--------

*டைம்ஸ் ஆஃப் இந்தியா* இந்த படத்தில் ஐந்து நட்சத்திரங்களில் இருவரை "டிவி சோப் ஓபரா-இஷ் திரைப்படத் தயாரிப்பு மற்றும் ஒரு ஸ்லெட்ஜ்ஹாமரின் நுணுக்கத்துடன் இயக்குநர் தனது செய்தியை வீட்டிற்கு அழைத்துச் செல்கிறார்" என்று கூறினார். இருப்பினும், *நியூஸ் டுடே நெட்* "சில குறைபாடுகள் இருந்தாலும், திரைப்படத் தயாரிப்பாளரின் நோக்கம் பாராட்டப்பட வேண்டும். வணிகச் சிக்கல்களிலிருந்து அவர் ஒரு ஸ்ட்ரிங் மெசேஜை வீட்டிற்கு அழைத்துச் சென்றுவிட்டார் ".

குறிப்புகள்
-----------

வெளி இணைப்புகள்
---------------



1. ↑  "Real-life hero: 7-year-old anti-liquor protester now takes on screen role | Chennai News". *The Times of India*.
2. ↑  "Satheeshwaran's Kudimagan says no to liquor". 22 March 2019.
3. ↑  Subramanian, Anupama (24 March 2019). "A film on drinking menace". *Deccan Chronicle*.
4. ↑  "Kudimagan" – www.hungama.com வழியாக.
[*தொடர்பிழந்த இணைப்பு*]
5. ↑  "Kudimagan Movie Review {2.0/5}: Critic Review of Kudimagan". *Times of India*. 27 November 2019 அன்று பார்க்கப்பட்டது.
6. ↑  "Review: Kudimagan – Fight against liquor". *News Today Net*.
**பிறழ்ச்சியிலாப் புறப்பரப்பு** (*aplanatic surface*) என்பது ஒளியியல் தொடர்புடைய ஒரு பரப்பாகும். இவ்வாறான பரப்புகளுக்கு இரு *பிறழ்ச்சியில்லாக் குவியங்கள்* (*aplanatic points*) உள்ளன. ஒரு தொகுதியின் ஒளியச்சிலுள்ள ஒரு புள்ளியிலிருந்து புறப்படும் ஒளிக்கதிர்கள் மற்றொரு புள்ளியில் குவியவோ அல்லது அப்புள்ளியிலிருந்து விரிந்து பரவுவது போல் தோன்றுவோ செய்யுமாயின் அப்புள்ளிகள் பிறழ்ச்சியில்லாக் குவியங்கள் எனப்படும். ஒரு நீள் வட்டத்தினை அதன் அச்சில் சுழற்றும் போது தோன்றும் நீள்வட்ட திண்மத்தின் குவியங்கள் இத்தகைய புள்ளிகளாகும்.

*பிறழ்ச்சியில்லா வில்லைத் தொகுதி* (Aplanatic lens system) என்பது 

**பாகுபடுத்தல் தோல்வி (தொடரமைப்புத் தவறு): {\displaystyle nyசைன்θ = n^1y^1சைன்θ^1 \, }**

என்ற சமன்பாட்டிற்கு இசைவாக வரும் ஒரு வில்லைத் தொகுதி ஆகும். இச்சமன்பாட்டில் மேலொட்டு இடப்படாதவை பொருள் உள்ளப் பக்கத்தையும் மேலொட்டு இடப்பட்டவை படிமத்தின் பக்கத்தையும் குறிக்கும் அளவுகளாகும்.

{\displaystyle n,n^{1}} - வில்லைகளின் விலகு எண்களையும்,
{\displaystyle y,y^{1}\,} - ஒரு பொருளுக்கும் அதன் படிமத்திற்கும் ஒளியச்சிலிருந்து உள்ள தூரங்களையும்,
**பாகுபடுத்தல் தோல்வி (தொடரமைப்புத் தவறு): {\displaystyle θ , θ^1 \, }**
 - ஒளிக்கதிர், ஒளியச்சுடன் ஏற்படுத்தும் கோணங்களையும் குறிக்கும்.
இங்கு முதலில் குறிப்பிட்ட சமன்பாடு *ஆப்பே சைன்* சமன்பாடாகும்.
**பிர்லாபூர்** *(Birlapur)* என்பது இந்தியாவின் மேற்கு வங்காளம் மாநிலத்தில் உள்ள  தெற்கு 24 பர்கனா மாவட்டத்தில் அமைந்துள்ள ஆலிப்பூர் சதார் உட்கோட்டத்தின் நடாக்காலி காவல்நிலையத்திற்கு உட்பட்ட பட்ச் பட்ச் I சிடி கட்டைடத்தொகுதியில் இருக்கும் ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

22.4358° வடக்கு 88.14729° கிழக்கு என்ற அடையாள ஆள்கூறுகளில் பிர்லாபூர் நகரம் பரவியுள்ளது.

மக்கள் தொகையியல்
----------------

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி பிர்லாபூரின் மொத்த மக்கள் தொகை 22,078 ஆகும். இம்மக்கள் தொகையில் 52% பேர் அதாவது 11,542 பேர் ஆண்கள் மற்றும் 48% பேர் அதாவது 10536 பேர் பெண்கள் ஆவர். இம்மக்கள் தொகையில் ஆறுவயதிற்குக் குறைவான சிறுவர்கள் மொத்தம் 3004 பேர் ஆவர். பிர்லாபூரில் படிப்பறிவுள்ளவர்களின் மொத்த எண்ணிக்கை 14,829 பேர் ஆகும். 77.74 சதவீதத்திற்கு மேற்பட்டவர்கள் ஆறு வயதிற்கு மேற்பட்டவர்களாக இருந்தனர்.  
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  பிர்லாபூரின் மொத்த மக்கள் தொகை 19,830 ஆகும். இம்மக்கள் தொகையில் 55% பேர் ஆண்கள் மற்றும் 45% பேர் பெண்கள் ஆவர். பிர்லாபூரின் கல்வியறிவு சதவீதம் 61% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும்.

வரலாறு
------

பிர்லாபூர் நகரம் எம்.பி பிர்லாவால் உருவாக்கப்பட்டது. வெவ்வேறுவகையான தொழிற்சாலைகள் பலவற்றை அவர் இங்கு நிறுவினார். இந்நகரம் பிர்லா சணல் ஆலைக்காக புகழ்பெற்ற நகரமாக விளங்குகிறது. இதுதவிர ஒரு கால்சியம் கார்பைட்டு தொழிற்சாலை, ஒருலினோனியம் தொழிற்சாலை, ஒருசணல் இழை தொழிற்சாலை மற்றும் வாகனச்சீராக்கித் தொழிற்சாலை போன்றவையும் இங்கு காணப்படுகின்றன. ஆங்கிலம் மற்றும் இந்தி வாயிலாக கற்பிக்கும் பிர்லாபூர் வித்யாலயா என்ற இருபாலர் உயர்நிலைப்பள்ளி ஒன்றும் நிரந்தரமான சந்தைப் பகுதி ஒன்றும் இங்கு இயங்குகிறது. தொழிற்சாலைகளில் மின்னுற்பத்தி நிலையங்கள் இருக்கின்றன. பெரும்பாலான தொழிலாளர்கள் அவர்கள் பணிபுரியும் தொழிற்சாலை கட்டிக்கொடுத்துள்ள குடியிருப்புகளில் வசிக்கின்றனர்.

பல பிர்லா ஊழியர்கள் மற்றும் அவர்களின் குழந்தைகள் தங்கள் குழந்தை பருவத்தின் பெரும்பகுதியைக் கழித்த அமைதியான மற்றும் புனிதமான ஒரு நகர்ப்புற கிராமமாக இவ்வூர் உள்ளது.

சமீபத்திய ஆண்டுகளில், நிதி நெருக்கடி காரணமாக பிர்லாபூரில் பெரும்பாலான தொழிற்சாலைகள் மூடப்படுகின்றன. எனினும், குழந்தைகளின் வாழ்வுக்கும் வளர்ச்சிக்கும் இவ்வூர் மிகச்சிறப்பான இடமாக விளங்குகிறது. இந்நகரின் செல்வாக்கிற்கும் மற்றும் வெற்றிகரமான எதிர்காலத்திற்கும் புதிய முதலீட்டாளர்களின் கண்பார்வை இந்நகருக்குத் தேவை.

மேற்கோள்கள்
-----------

1. ↑  "Census of India". *District-wise list of stautory towns*. Directorate of census operations, West Bengal. 2007-08-09 அன்று மூலதளத்திலிருந்து பரணிடப்பட்டது எடுக்கப்பட்டது. 2007-09-02 அன்று பார்க்கப்பட்டது.
2. ↑  "C.D. Block Wise Primary Census Abstract Data(PCA)". *2011 census: West Bengal – District-wise CD Blocks*. Registrar General and Census Commissioner, India. 26 April 2016 அன்று பார்க்கப்பட்டது.
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
ஹொன்னேமரடு
**ஹொன்னேமரடு** (Honnemaradu) என்பது இந்தியாவின் சராவதி ஆற்றின் பின்புற நீரில் அமைந்துள்ள ஒரு சுற்றுலாத் தலமாகும். ஹொன்னேமரடு அதன் பெயரை ஹொன்னே (செஞ்சந்தனம்) மரத்திலிருந்து பெற்றுள்ளது. இருப்பினும், ஹொன்னேமரடுவின் நேரடி பொருள் 'தங்க ஏரி' என்பதாகும். இது சராவதி ஆற்றின் உப்பங்கழிகளில் அமைந்துள்ளது.

இது கர்நாடகாவின் சாகரா வட்டத்தில் ஜோக் அருவிக்குச் செல்லும் வழியில் சாகராவிலிருந்து 35 கி.மீ தொலைவிலும், தலகுப்பாவிலிருந்து 12 கி.மீ தொலைவிலும், பெங்களூரிலிருந்து 392 கி.மீ தொலைவிலும் உள்ளது.

ஈர்ப்புகள்
----------

ஹொன்னேமரட்டில் சூரிய உதயம்
ஹொன்னமரடு என்பது லிங்கனமக்கி நீர்த்தேக்கத்தை கவனிக்காத மலைகளில் அமைந்துள்ள ஒரு சிறிய கிராமமாகும். இந்த நீர்த்தேக்கம் கிராமத்திற்குப் பிறகு ஹொன்னமரடு என்றும் அழைக்கப்படுகிறது. இந்த நீர்நிலைக்கு நடுவில் ஒரு சிறிய தீவு உள்ளது, இது முகாம்களை ஈர்க்கிறது. சாகச நடவடிக்கைகளுக்கு மேலதிகமாக, இது பறவைக் கண்காணிப்பாளர்களிடையே பிரபலமாக உள்ளது. அவர்கள் பல மணிநேரங்கள் பறவைகள் மற்றும் பட்டாம்பூச்சிகளைப் பார்த்து அடையாளம் காணலாம்.  முகாமை அட்வென்சர்ஸ்' என்று அழைக்கப்படும் இயற்கை ஆர்வலர்கள் குழு நிர்வகிக்கிறது. 

ஹொன்னேமருடு சாகராவுக்கு அருகிலுள்ள ஷராவதி உப்பங்கடையில் மேற்குத் தொடர்ச்சி மலையின் பசுமையான பசுமையில் சிக்கியுள்ளது. 50 கிமீ 80 கிமீ பரப்பளவை உள்ளடக்கிய ஹொன்னேமரடு (அல்லது "கோல்டன் லேக்") நீர்த்தேக்கம் சூரிய உதயம் மற்றும் சூரிய அஸ்தமனம் ஆகியவற்றிற்கு பெயர் பெற்றது.
நியமிக்கப்பட்ட பகுதியில் சாலைகளில் மட்டுமே மலையேற்றம் அனுமதிக்கப்படுகிறது.

ஹொன்னேமரடு தீவின் காட்சி
ஹொன்னேமரடுவின் மற்றொரு பார்வை
ஹொன்னேமரட்டில் படகுச் சவாரி
இங்குள்ள சில நீர் விளையாட்டு நடவடிக்கைகளில் படகுச் சவாரி மற்றும் கயாக்கிங் ஆகியவை அடங்கும். ஆனால் இது ஒரு வழிகாட்டியுடன் மட்டுமே அனுமதிக்கப்படுகிறது. நீச்சல் அனுமதிக்கப்படவில்லை. விண்ட் ராஃப்ட்டுக்கு இங்கு அனுமதியில்லை.

* ஜோக் அருவி சராவதி நதியால் உருவாக்கப்பட்டது. இந்தியாவில் மிக உயரமான 289 அடி உயரத்தில் இருந்து நீர் கீழே விழுகிறது. இது சாகரா வட்டத்தில் உள்ளது.
* தபே அருவி, ஜோக் அருவியிலிருந்து 30 கி.மீ தொலைவில் அமைந்துள்ளது, தபே சாகராவின் மற்றொரு அருவியாகும். இந்த அருவி ஹோசகடே அருகே உள்ள மலைகளில் உள்ளது.
* கயாக்கிர்கள் தங்கள் அடுத்த விடுமுறையை கர்நாடக மலை வாசஸ்தலங்களில் திட்டமிடலாம். ஹொன்னேமரடில் கயாக்கிங் ஒரு வழிகாட்டியுடன் மட்டுமே அனுமதிக்கப்படுகிறது.

* பெங்களூர் - சீமக்கா - சாகரா - தலகுப்பா -ஹொன்னேமரடு
* பெல்லாரி - ஹோஸ்பெட் - ஹரிஹார் - சீமக்கா - சாகரா - தலகுப்பா- ஹொன்னேமரடு

### தொடர்வண்டி நிலையம்

* அருகிலுள்ள ரயில் நிலையம்: சீமக்கா - தலகுப்பா - சாகரா
* இரயில் பாதை 1: மைசூர் - பெங்களூர் - சீமக்கா - சாகரா - தலகுப்பா

மேற்கோள்கள்
-----------

1. ↑  "Western Ghats Conservation Society". 2011-07-21 அன்று மூலம் பரணிடப்பட்டது. 2011-05-04 அன்று பார்க்கப்பட்டது.
2. ↑  "Honnemardu Travel Guide". 2011-07-19 அன்று மூலம் பரணிடப்பட்டது. 2011-05-04 அன்று பார்க்கப்பட்டது.

விக்கிமீடியா பொதுவகத்தில்,  
 ***Honnemaradu***   
என்பதின் ஊடகங்கள் உள்ளன.
**பிடிஎஸ்** (BTS/방탄소년단) அல்லது **பாங்டன் ஸொனென்தன்** என்பது ஜின், ஆர்.எம். ஜுங்கூக், ஜே-ஹோப், சுகா, வி மற்றும் ஜிமின் போன்ற ஏழு உறுப்பினர்களைக் கொண்ட தென் கொரிய நாட்டு ஆண்கள் இசைக்குழு ஆகும். இது 2010 இல் உருவாக்கப்பட்டு 2013 இல் பிக் ஹிட் என்டர்டெயின்மெண்ட் என்ற நிறுவனத்தின் கீழ் அறிமுகமானது. இவர்களின் பாடல் பெரும்பாலும் தனிப்பட்ட மற்றும் சமூக வர்ணனைகளை மையமாகக் கொண்டது. இதனால் இவர்களின் பாடல் வரிகள் சமூக ஊடகங்களில் மிகவும் பிரபலமானது. இவர்களின் படைப்புகளில் பெரும்பாலும் இலக்கியம் மற்றும் உளவியல் கருத்துக்கள் பற்றிய குறிப்புகள் மற்றும் மாற்று பிரபஞ்சக் கதையையும் உள்ளடக்கியது. இந்த குழு பல ஆல்பங்களை வெளியிட்டு பல உலக சுற்றுப்பயணங்களில் நிகழ்த்தியுள்ளது. 

இக்குழு 2013 ஆம் ஆண்டில் அவர்களின் ஒற்றை ஆல்பமான '2 கூல் 4 ஸ்கூல்' என்ற பாடலுடன் அறிமுகமானது. பின்னர் அவர்களின் முதல் கொரிய மொழி இசுடுடியோ ஆல்பமான 'டார்க் & வைல்ட்' மற்றும் ஜப்பானிய மொழி இசுடுடியோ ஆல்பமான 'வேக் அப்' ஆகியவற்றை 2014 இல் வெளியிட்டது. இவர்களின் இரண்டாவது கொரிய இசுடுடியோ ஆல்பமான 'விங்ஸ்' (2016) என்ற ஆல்பம் தென் கொரியாவில் முதன்முதலில் ஒரு மில்லியன் பிரதிகள் விற்று சாதனையை படைத்தது. பின்னர் 2017 ஆம் ஆண்டளவில் பிடிஎஸ் உலகளாவிய இசை சந்தையில் நுழைந்து அமெரிக்காவிலும் ஏராளமான விற்பனை சாதனைகளை முறியடித்தது.

பிடிஎஸ் இசைக்குழு இதுவரைக்கும் 6 அமெரிக்க இசை விருதுகள், 5 பில்போர்டு மியூசிக் விருதுகள் மற்றும் 24 கோல்டன் டிஸ்க் விருதுகள் மற்றும் கிராமி விருது மற்றும் பிரிட் விருதுக்கான பரிந்துரைகள் உட்பட அவர்களின் படைப்புகளுக்கு ஏராளமான விருதுகளையும் மற்றும் பாராட்டுக்களைப் பெற்றுள்ளது என்பது குறிப்பிடத்தக்கது.

* உறுப்பினர்கள்
* கிம் சியோக்-ஜின்கிம் சியோக்-ஜின்
* ஆர்.எம்.ஆர்.எம்.
* ஜுங்கூக்ஜுங்கூக்

* உறுப்பினர்கள்
* ஜே-ஹோப் ஜே-ஹோப்
* சுகா சுகா
* வி வி
* ஜிமின் ஜிமின்

மேற்கோள்கள்
-----------

1. ↑  "シングル「血、汗、涙」を5月10日にリリース！". *BTS Universal Music Japan Page* (ஜப்பானியம்). Universal Music LLC, Japan. March 23, 2017. March 24, 2017 அன்று மூலதளத்திலிருந்து பரணிடப்பட்டது எடுக்கப்பட்டது. March 24, 2017 அன்று பார்க்கப்பட்டது.
2. ↑  Kim, Jae-Ha (26 February 2021). "The Racism BTS Continues to Face Is Part of Larger Anti-Asian Xenophobia". *Teen Vogue*. 27 February 2021 அன்று பார்க்கப்பட்டது.
3. ↑  Romano, Aja (5 October 2020). "With "Dynamite," BTS beat the US music industry at its own cheap game". *Vox*. 27 February 2021 அன்று பார்க்கப்பட்டது.

வெளிப்புற இணைப்புகள்
--------------------

* அதிகாரப்பூர்வ இணையதளம்
ஒப்பந்தச்சட்டத்தில் **பிறள்பகர்வு** (Misrepresentation) என்பது ஒரு திறத்தவர்(party) மறு திறத்தவரை நோக்கி உண்மைக்கு புறம்பான கூற்றுக்களைக் கூறி அத்திறத்தவர்களை தூண்டச்செய்து ஒப்பந்தத்தில் ஈடுபடுத்தலைக்குறிக்கும். வியாபாரி ஒருவர் தனது விற்பனைப்பண்டத்தின் தன்மை,தரம்,உற்பத்திமுறை பற்றி வாடிக்கையாளரிடையே கூறுகின்ற பொய்யான கூற்றுக்களும் பிறள்பகர்வாகும்.நடத்தைமூலமோ அல்லது வார்த்தைமூலமோ பிறள்பகர்வு தோன்றுவிக்கப்படலாம்.அதாவது, உணமையினை பிறள்வாககூறுவது மட்டுமல்லாது அதனை தெரிந்திருந்தும் மறத்தலையும் குறிக்கும்.

பிறள்பகர்வால் பாதிக்கப்பட்ட திறத்தவர்கள் நீதிமன்றினை நாடி தமக்கான குறைதீர்பினை பெறலாம்.

### பிறள்பகர்வின் வகைகள்

1. மோசடியான பிறள்பகர்வு - (Fraudulent misrepresentation) மனமறிய உண்மையல்ல என தெரிந்திருந்தும் பொய்யான கூற்றுக்களை பகர்தலைக்குறிக்கும்.
2. Negligent misrepresentation - உண்மையாக இருக்கும் என நினைத்து அல்லது நம்பி அதனை ஆராயாமல் மறுதிறத்தவருக்கு பகர்தலைக்குறிக்கும்.
3. Innocent misrepresentation

### தீர்ப்புக்கள்

நீதிமன்றானது கூற்றுக்களை ஆராய்ந்தும் அக்கூற்றுக்கள் பாதிக்கப்பட்ட திறத்தவரை ஒப்பந்தத்திற்கு தூண்டியிருந்ததா எனவும் பரீசிலனை செய்தும் பிறள்பகர்வா என கண்டறிகின்றது. அவ்வாறு பிறள்பகர்வென காணுமிடத்து நீதிமன்றானது ஒப்பந்தத்தினை ரத்து செய்வதுடன் பாதிக்கப்பட்டவருக்கு நட்ட ஈட்டினையும் பெற்றுத்தரும்.
**கார்போ வேதியியல்** *(Carbochemistry)* என்பது புகைமிகு நிலக்கரி, அனல்மிகு நிலக்கரி, பழுப்பு நிலக்கரி, கிராபைட்டு, மரக்கரி போன்ற கரிவகைகள் பயனுள்ள பொருட்கள் மற்றும் மூலப்பொருட்களாக மாற்றமடைவதைப் பற்றி ஆய்வு செய்கின்ற ஓர் அறிவியல் பிரிவாகும். கார்பனாக்கல் மற்றும் கற்கரியாக்கம் போன்ற வளிமநீக்க முறைகள், வளிமயேற்ற முறைகள், கரியை நீர்மமாக்கல் போன்ற செயல்முறைகள் கார்போ வேதியியலில் பயன்படுத்தப்படுகின்றன. கார்பனாக்கல் மற்றும் கற்கரியாக்கம் போன்ற வளிமநீக்க முறைகள், வளிமயேற்ற அல்லது வளிமமாக்கல் முறைகள், கரியை நீர்மமாக்குவதற்காக கார்போ வேதியியலில் பயன்படுத்தப்படும் செயல்முறைகள் ஆகும்.

வரலாறு
------

கார்போ வேதியியலின் தொடக்கம் 16 வது நூற்றாண்டிலிருந்து தொடங்குகிறது. அக்கால கட்டத்தில் இரும்புத் தாதுக்களை உருக்குவதற்கு அதிக அளவில் மரக்கரி தேவைப்பட்டது. மரங்களிலிருந்து பெறப்படும் மரக்கரி மிகமெதுவான செயல்முறையில் நடைபெறுவதால் கரியைப் பற்றிய ஆய்வுகள் முக்கியத்துவம் பெற்றன. தூய நிலக்கரியின் பயன்பாடு கடினமானதாக இருந்தது, ஏனெனில் இதிலிருந்து திரவ மற்றும் திடப்பொருட்கள் மிகுதியாக உற்பத்தி செய்யப்பட்டன. எனவே மரக்கரி உற்பத்தியை மேம்படுத்த மரங்கள் உலைகளில் உட்செலுத்தப்பட்டு சுட்ட நிலக்கரி தயாரிக்கப்பட்டது.
யான் கிளேட்டான் 1684 இல் நிலக்கரி வாயுவைக் கண்டறிந்தார். நிலக்கரி எரியும்போது நிலக்கரி வாயு உருவாகிறது என்பதை இராயல் கழகத்தில் விவரித்தார்

மேற்கோள்கள்
-----------

1. ↑  An Experiment concerning the Spirit of Coals, von John Clayton, Philosophical Transactions, 1735, Nr. 452, S. 59
2. ↑  Walter T. Layton: *The Discoverer of Gas Lighting: Notes on the Life and Work of the Rev. John Clayton, D.D. 1657-1725.* London, 1926
கண்ணன் அருச்சுனனுக்கு குருச்சேத்திரப் போர்க்களத்தில் உபதேசித்த பகவத் கீதையைத் தவிர உத்தவருக்கு கண்ணன் அருளிய உத்தவ கீதையின் ஒரு அங்கமாக **பிட்சு கீதை** அருளப்படுகிறது.

கண்ணனால் உத்தவருக்கு உபதேசிக்கப்பட்ட நீண்ட உத்தவ கீதையில் இது ஒரு சிறு துளி. இது வியாசர் எழுதிய  பாகவத புராணத்தின் 11வது ஸ்கந்தத்தில் 23வது அத்தியாயம். 62 வடமொழி சுலோகங்கள் கொண்டது. இதை மராத்திய பக்தர் ஏகநாதர் (16வது நூற்றாண்டு) 1004 மராட்டிய சுலோகங்களாக விரித்துள்ளார்.

நூலின் சாராம்சம்
----------------

'மிகுந்த அவமதிப்புக்கும் துயர்படுத்தலுக்கும் உள்ளான மனிதனால் மனதை அமைதியாக வைத்துக்கொள்ளமுடியுமா?'. இது உத்தவர் கண்ணனைக்கேட்ட கேள்வி. முடியும் என்கிறார் கண்ணன். ஒரு கதையும் சொல்கிறார். முன்னொருகாலத்தில் மாளவ தேசத்து அவந்தி நகரத்தில் வசித்த ஓர் அந்தணன் மிகச்சிரமப்பட்டு பேராசையுடன் சம்பாதித்த பொருள் அனைத்தும் நாசமடைந்ததால் வெறுப்படைந்து அதனால் மனம் மாசற்று இருந்தபோது பொது மக்களால் தீராத் துயர்படுத்தப்பட்டான். அச்சமயம் அவன் தத்துவத்தை உணர்ந்தவனாக 'நிச்சயமாக என் துக்கங்களுக்குக் காரணம் இந்த மக்களோ, காலமோ, கர்மமோ, கிரகங்களோ அல்ல. மனதுதான் என் வருத்தத்திற்குக் காரணம். அம்மனதானது ஆன்மாவிடத்தில் செய்பவன், செய்யப்படுவது முதலிய குணங்களை ஏற்றிவைத்து எல்லாவற்றையும் ஆட்டிப்படைக்கிறது' என்று கூறி சாந்தியடைந்தவனாக ஆண்டவன் நினைவில் சரணடைந்து துறவறமும் மேற்கொண்டான். 'பிட்சு' என்ற வடமொழிச்சொல் மற்றவர் அளிக்கும் உணவை உண்டு உயிர்வாழும் துறவியைக் குறிக்கும் சொல். அதனால் பாகவதத்தின் இவ்வத்தியாயம் *பிட்சுகீதை* எனப்பெயர் பெற்றது.

ஏகநாதரின் விரிவாக்கம்
---------------------

பாகவதத்தில் ஓர் அத்தியாயத்தில் சொல்லப்பட்ட கதையை பன்மடங்கு விரிவாக்குவதின் மூலம் ஏகநாதர் அதை பகவத்கீதையைவிட ஒரு பெரிய நூலாகவும் பக்தியைப்போற்றும் ஒரு சிறந்த நூலாகவும் ஆக்கிவிட்டார்.

சில பொன்மொழிகள்
---------------

* பொருள் தேடும் விஷயத்தில் திருட்டு, வன்முறை, பொய், தம்பம், ஆசை, கோபம் ஆகிய ஆறு தீயபழக்கங்களும், பொருள் கிடைத்ததும் கர்வம், மதம், பேதம், வைரம், அவநம்பிக்கை, பொறாமை என்ற ஆறு தீயகுணங்களும், இன்னும் பெண்ணாசை, குடி, சூதாட்டம் ஆகிய மூன்று பாவச்செயல்களும் ஆகப்பதினைந்து அனர்த்தங்களும் பணத்தோடு கூடவே வருகின்றன.

* விதிவசமாக பணம் நிறைய சேர்ந்துவிட்டால் அதை ஐந்து தியாகங்களால் துறந்துவிடவேண்டும்: அதாவது, ஆண்டவனுக்காகவும், முன்னோர்களுக்காகவும், உயிரோடு இருக்கும் பெற்றோர்களுக்காகவும், கற்றறிந்த நல்ல பிராம்மணர்களுக்காகவும், இதர மக்களுக்காகவும், செலவழிக்கப்படவேண்டும்.

* சுகதுக்கங்களுக்கு மற்றவர் காரணமானாலும் அது உடல்களுடையதாகுமே ஒழிய ஆன்மாவினுடையதாகாது. தனது பற்களினால் தனது உதட்டையே கடித்த்க்கொண்டால் யாரிடம் கோபிப்பது?

உசாத்துணைகள்
------------

* Bhikshu Gita. or The Mendicant's Song. Translation by Justin E. Abbott. Samata Books, Madras, 1989. (First Published by the Author, 1928).

இவற்றையும் பார்க்க
------------------

* உத்தவ கீதை
* ஹம்ச கீதை
* அவதூத கீதை
**பிட்டைபீடியா** ( சிந்தி மொழி: ڀٽائيپيڊيا‎ ) ஷா ஜோ ரிசாலோ பற்றிய ஒரு திட்டமாகும், இதில் ஷா அப்துல் லத்தீஃப் பித்தாயின் படைப்புகள் பற்றிய அனைத்து கலைப்படைப்புகள், தொகுப்புகள், மொழிபெயர்ப்புகள், புத்தகங்கள், ஆய்வுக் கட்டுரைகள் வெளியிடப்படுகின்றன. இந்த திட்டத்தை அப்துல் மஜித் புர்கிரி இன்ஸ்டிடியூட் ஆப் லாங்குவேஜ் இன்ஜினியரிங், ஹைதராபாத், சிந்து பாகிஸ்தான் உருவாக்கியுள்ளது.

வளர்ச்சி
--------

பிட்டைபீடியாவின் கருத்தை முன்வைத்த கணக்கீட்டு மொழியியலாளர் அமர் ஃபயாஸ் புரிரோவின் யோசனை மேம்பாடு ஆகும், அங்கு பல்வேறு எழுத்தாளர்களால் செய்யப்பட்ட ஷா ஜோ ரிசாலோவின் அனைத்து மொழிபெயர்ப்புகளும் புத்தகங்கள் உட்பட ஆய்வுக் கட்டுரைகளும் என்சைக்ளோபீடியா போன்ற ஒரு இணையதளத்தில் வெளியிடப்படலாம். ஷா அப்துல் லத்தீப் பித்தாய் தனது கவிதையில் பாடிய விலங்குகள், பறவைகள், இடங்கள் மற்றும் மனித கதாபாத்திரங்கள் பற்றிய அறிவியல் தரவுகள் ஆராய்ச்சி தளத்தில் வழங்கப்படும். பின்னர் அப்துல் மஜித் புர்கிரி இன்ஸ்டிடியூட் ஆஃப் லாங்குவேஜ் இன்ஜினியரிங் இந்த திட்டத்திற்கான பணிகளைத் தொடங்கியது.

மொழிகள்
-------

சிந்தி என்பது பிட்டைபீடியாவின் முதன்மை மொழியாகும், அதே சமயம் ஆங்கிலம், அரபு, பாரசீகம், உருது மற்றும் பஞ்சாபி மொழிபெயர்ப்புகள் இணையப் பயன்பாட்டில் கிடைக்கின்றன. ஒவ்வொரு வசனத்திற்கும் தேவநாகரி மற்றும் லத்தீன் அச்சுக்கலையில் அவரது ஒலிபெயர்ப்பும் வெளியிடப்பட்டுள்ளது.

மேலும் பார்க்கவும்
------------------

* ஷா ஜோ ரிசாலோ
* ஷா அப்துல் லத்தீப் பிட்டாய்
* அப்துல் மஜித் புர்கிரி மொழி பொறியியல் நிறுவனம்

மேற்கோள்கள்
-----------

1. ↑  Siddiqui, Tahir (22 September 2021). "Sindh Assembly pays rich tribute to Shah Latif on 278th urs". *DAWN.COM*.
2. ↑  Samoon, Hanif (5 October 2020). "Bhittai's poetry collection to be published on Bhittai Pedia Application". *Samaa*.
3. ↑  "SA pays glowing tribute to Shah Abdul Latif Bhitai". *The Nation*. 22 September 2021.

வெளி இணைப்புகள்
---------------

* பிட்டைபீடியா, ஷா ஜோ ரிசாலோவை அடிப்படையாகக் கொண்ட முழுமையான தொகுப்பு
படுகொலைகள்
**கிறகுஜேவாச் படுகொலைகள்** (*Kragujevac massacre*) என்பது நாசி செருமனிய இராணுவத்தினரால் சேர்பிய (அன்றைய யுகோஸ்லாவியா) நகரான கிறகுஜேவாச்சில் பெண்கள் குழந்தைகள் உட்பட சேர்பிய, ரோமானிய இனத்தைச் சேர்ந்த சுமார் 7000 பேர் வரை படுகொலை செய்யப்பட்டதைக் குறிக்கும். இம்மனிதப்படுகொலை 1941 அக்டோபர் 20-21 நிகழ்ந்தது. ஆகிய நாட்களில் நடைபெற்றது. இது செருமனியின் சேர்பிய ஆக்கிரமிப்பின் போது நடைபெற்ற கொடுரமான படுகொலைகளில் ஒன்றாகும்.

காரணிகள்
--------

இரண்டாம் உலகப் போரின் போது செருமனியர்கள் போரில் காயமுறும் ஒவ்வொரு செருமனியருக்கும் 50 சேர்பியர் வீதமும், கொல்லப்படும் ஒவ்வொரு செருமனியருக்கும் 100 சேர்பியரும் கொலைச் செய்ய்ப்படுவர் எனக் கூறியிருந்தனர். ஜேர்மன் துருப்புக்கள் யுகோஸ்லாவிய பார்டீசன் படைகளாலும், செட்னிக்ஸ் விசுவாசிகளாலும் கொரொஞ்சி மிலனொவக் நகருக்கு அருகே தாக்கப்பட்டனர். இதன் போது தாங்களுக்கு ஏற்பட்ட இழப்புக்களுக்காகவே ஜேர்மனியர் இப்படுகொலைகளைச் செய்தார்கள்.

கைதும் படுகொலையும்
------------------

அக்டோபர் 19 முன் காலையில் முழுநகரமும் சுற்றிவலைக்கப்பட்டது. 16 தொடக்கம் 60 வயதுடைய சுமார் 10,000 பேர் கைது செய்யப்பட்டனர். பாடசலைகளிலிருந்தும் மாணவர்கள் கொண்டு செல்லப்பட்டனர். அடுத்த நாள் அக்டோபர் 20 மாலை 6 மணியளவில் படுகொலைகள் தொடங்கின. சுமார் 400 பேர் கொண்ட குழுக்களாக மக்கள் துப்பாகியால் சுட்டுக் கொலைச் செய்யப்பட்டனர். துப்பாக்கிச் சூடுகள் அடுத்த நாளும் மந்தகதியில் (அக்டோபர் 21) தொடர்ந்தன. துப்பாக்கிச் சூடுகளின் முடிவில் மீதமிருந்த கைதிகள் தடுத்து வைக்கப்பட்டனர்.

நினைவுக்கல் மற்றும் நிகழ்வுகள்
------------------------------

இப்படுகொலைகளில் கொல்லப்பட்டவர்களை நினவுக்கூறும் வகையில் படுகொலைகள் நடைபெற்ற சுமாரைஸ் என்ற இடம் நினைவுப் பூங்காவாக மாற்றப்பட்டுள்ளது. இப்பூங்காவில் பல நினைவுக் கற்கள் காணப்படுகின்றன. பாடசாலை மாணவர்கள் கொலைச் செய்யப்பட்டதை நினைவுக் கூறுமவகையில் பல கவிதைகளும் எழுதப்பட்டுள்ளன.

மேற்கோள்கள்
-----------

1. ↑  Savich, Carl K. (18 October 2003). "German Occupation of Serbia and the Kragujevac Massacre" (html). www.antiwar.com. அக்டோபர் 20, 2007 அன்று பார்க்கப்பட்டது. Check date values in: `|accessdate=` (உதவி)
2. ↑  UNITED STATES MILITARY TRIBUNAL, NUREMBERG (8TH JULY, 1947, TO 19TH FEBRUARY, 1948). "CASE No. 47:TRIAL OF WILHELM LIST AND OTHERS" (html). *Law Reports of Trials of Major War Criminals Vol. VIII*. UNITED STATES MILITARY TRIBUNAL, NUREMBERG. p. 34. அக்டோபர் 20, 2007 அன்று பார்க்கப்பட்டது. Check date values in: `|accessdate=, |date=` (உதவி)

வெளியிணைப்புகள்
---------------

விக்கிமீடியா பொதுவகத்தில்,  
 ***Kragujevac massacre***   
என்பதின் ஊடகங்கள் உள்ளன. 

* ஜேர்மனியின் சேர்பிய ஆக்கிரமிப்பும் கிறகுஜேவாச் படுகொலைகளும்
* கிறகுஜேவாச் படுகொலைகள் நடந்தேறிய விதம்
**அருண் பிரசாத் சுப்பிரமணியன்** (*Subramanian Arun Prasad*) ஓர் இந்திய சதுரங்க கிராண்டு மாசுட்டர் ஆவார். இவர் 1988 ஆம் ஆண்டு ஏப்ரல் மாதம் 21 ஆம் நாள் தமிழ்நாட்டிலுள்ள சேலம் மாவட்டத்தில் பிறந்தார். 2004 ஆம் ஆண்டு ஈரான் நாட்டின் தலைநகரான தெகுரானில் நடைபெற்ற 16 வயதுக்கு உட்பட்டோர்களுக்கான ஆசிய சதுரங்க சாம்பியன் பட்டப்போட்டியில் இவர் வெற்றி பெற்றார். அப்போட்டியின் இறுதியில் வியட்நாமைச் சேர்ந்த கிராண்டு மாசுட்டர் லீ குவாங் லைமானை சமநிலை போட்டியில் வீழ்த்தி இவ்வெற்றியைப் பெற்றார். இவ்வெற்றி அருண் பிரசாத்திற்கு பிடே மாசுட்டர் பட்டத்தைப் பெற்றுத் தந்தது. அதே ஆண்டில் இந்தியாவின் பிகானேர் நகரில் நடைபெற்ற இளையோருக்கான ஆசிய சதுரங்கச் சாம்பியன் பட்டப் போட்டியிலும் வெற்றி பெற்றார். இப்போட்டியின் இறுதியில் இவர் தீபன் சக்ரவர்த்தியை சமநிலைப் போட்டியில் வென்றார்.

2008 ஆம் ஆண்டில் இந்தியாவின் 18 வது சதுரங்க கிராண்டு மாசுடர் என்ற தகுதியைப் பெற்றார். 2009 ஆம் ஆண்டில் இசுகாட்லாந்தின் எடின்பர்க் நகரில் நடைபெற்ற இசுகாட்டிசு சதுரங்க சாம்பியன் பட்டப்போட்டியில் வெற்றி பெற்று அப்போட்டியில் வென்ற முதல் இந்திய வீரர் என்ற பெருமையை ஈட்டினார். 2010 ஆம் ஆண்டில் துருக்கியிலுள்ள புர்சாவில் நடைபெற்ற உலக சாம்பியன் பட்டப் போட்டியில் வெண்கலப் பதக்கம் பெற்ற இந்திய அணியில் அவர் பங்கு பெற்றிருந்தார். அப்போட்டியில் 5 ஆவது பலகைக்கான தனிநபர் வெண்கலப் பதக்கம் இவருக்கு வழங்கப்பட்டது. 2011 இல் பாரிசு சதுரங்க சாம்பியன் பட்டமும்  , 2015 ஆம் ஆண்டில் வாசிங்டன் ஓபன் சதுரங்கப் போட்டித் தொடரில் மூன்றாவது இடமும் அருண்பிரசாத ஈட்டிய பிற வெற்றிகளாகும். வாசிங்டன் ஓபன் சதுரங்கப் போட்டியின் இறுதியில் அமெரிக்க கிராண்டு மாசுட்டர் கடா காம்சுகியைக் காட்டிலும் ஒரு புள்ளி மட்டுமே பின் தங்கியிருந்தார் என்பது குறிப்பிடத்தக்கது ஆகும் .

மேற்கோள்கள்
-----------

1. ↑  "Arun Prasad, Vinuthna strike gold". *The Hindu*. 2004-04-09. .
2. ↑  Crowther, Mark (2004-04-12). "TWIC 492: Asian Boys and Girls Championships". *The Week in Chess*. 2016-07-08 அன்று பார்க்கப்பட்டது.
3. ↑  Rao, Rakesh. "Fortune favours Arun Prasad". *The Hindu*: pp. 17. Archived from the original on 2005-05-13. .
4. ↑  "Scottish Chess Championship". *www.chessscotland.com*. 2016-05-01 அன்று பார்க்கப்பட்டது.
5. ↑  "Arun Prasad guides India to victory". *NDTVSports.com*. 2013-11-22 அன்று மூலம் பரணிடப்பட்டது. 2016-05-01 அன்று பார்க்கப்பட்டது.
6. ↑  "GM Arun Prasad Champion of Paris". *Chessdom*. 2016-03-03 அன்று மூலம் பரணிடப்பட்டது. 2016-05-01 அன்று பார்க்கப்பட்டது.
7. ↑  "Gata Kamsky dominant in Washington". *Chess News*. ChessBase. 2015-08-16. 2016-05-01 அன்று பார்க்கப்பட்டது.

புற இணைப்புகள்
--------------

* S. Arun Prasad chess games at 365Chess.com